Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 100/12/7712	Svidník, 18.4.2012
EEČ : 2-60-19-2012

U Z N E S E N I E

Trestná vec:	obvinený XXXXX  
Prečin:	XXXXX, nar. XXXXX v Bardejove, trvalé bydlisko                                               XXXXX, Kukučinová č. 831/97, okr. Svidník :	

Rozhodol: 	prokurátor Okresnej prokuratúry Svidník
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že dňa  29.01.2012 o 14.54 hod. v katastri  mesta XXXXX, okr. Svidník parcely č. 388  EKN 1666/7, patriaceho do lesného pôdneho fondu odcudzil 1 ks drevnej hmoty hrab v množstve 0,08 m3 o hodnotre 2,08 eur, ku škode XXXXX š.p. XXXXX, odštepný závod Prešov 

	
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ XXXXX sp. zn. ORP-66/GE-SK-2012 zo dňa 24.02.2012 bolo začaté trestné stíhanie a súčasne vznesené obvinenie Jánovi petovi pre skutok kvalifikovaný ako prečin  krádeže podľa § 212 ods. 2 písm. d/ Tr. zák. Uvedeného trestného činu sa mal menovaný dopustiť tak, ako je to uvedené vo výrokovej časti tohto uznesenia. 
	Dňa 02.04.2012 po skončení skráteného vyšetrovania  mi poverený príslušník PZ predložil vyšetrovací spis s návrhom, aby na obvineného XXXXX bola podaná  obžaloba pre uvedený prečin. 
	Preskúmaním vyšetrovacieho spisu som zistil, že sú splnené podmienky na aplikáciu inštitútu podmienečného zastavenia trestného stíhania. 
	Obvinený je stíhaný za prečin, na ktorý zákon ustanovuje trest odňatia slobody, ktorého horná hranica je 2 roky. Ďalej som zistil, že obvinený  v rámci svojho výsluchu dal súhlas na podmienečné zastavenie trestného stíhania a ku skutku ktorý je mu kladený za vinu sa priznal a spôsobenú škodu uhradil. V mieste trvalého bydliska je kladne hodnotený. toho času nepracuje. Podľa odpisu z registra trestov súdne trestaný nebol. 
	Ďalej som zistil, že spôsobená škoda XXXXX  š.p. XXXXX, odštepný závod Prešov bola uhradená v celkovej výške 2,08 eur, čo  vyplýva z pripojenej poštovej poukážky, ktorá je súčasťou vyšetrovacieho spisu. 
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného  po vznesení obvinenia do podania obžaloby na návrh policajta, alebo aj bez návrhu podmienečne zastaviť trestné stíhanie ak 
a/ vyhlásil, že spáchal  skutok, za ktorý je stíhaný a nie sú odôvodnené  pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným a jej náhrade uzavrel dohodu alebo urobil iné opatrenia na jej náhradu 
c/ vzhľadom na osobu obvineného s prihliadnutím na jeho doterajší život a na okolnosti prípadu  možno takéto rozhodnutie považovať za dostačujúce.
	Nakoľko  obvinený spĺňa podmienky pre postup podľa citovaného ustanovenia  Trestného poriadku rozhodll tak, ako je to uvedené vo výrokovej časti tohto uznesenia.
	V zmysle ustanovenia § 216 ods. 2 Tr. por. bola obvinenému určená skúšobná doba podmienečného zastavenia trestného stíhanioa v trvaní 12 ( dvanásť) mesiacov
	Ak obvinený v priebehu skúšobnej doby povedie riadny život, rozhodne orgán ktorý  trestné stíhanie v prvom stupni podmienečne zastavil, že sa obvinený    osvedčil. Inak rozhodne a to v prípade aj počas skúšobnej doby, že sa v trestnom stíhaní pokračuje / § 217 ods. 1 Tr. por. /. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor